
Καθορισμός αρμοδιοτήτων Υπουργείου Τουρισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

1. Τις διατάξεις: 

α. Του άρθρου 2 του Ν. 1835/1989 «Σύσταση Υπουργείου Τουρι¬ 
σμού και ρύθμιση θεμάτων δημόσιας διοίκησης» (Α' 76). 

β. Της παρ. 4 του άρθρου 24 του Ν. 1558/1985 «Κυβέρνηση και 
Κυβερνητικά Όργανα» (Α' 137). 

2. Τη γνωμοδότηση του Συμβουλίου της Επικράτειας 269/1989, 
με πρόταση του Πρωθυπουργού, αποφασίζουμε: 

Άρθρο μόνο 

Στο Υπουργείο Τουρισμού ανήκουν οι εξής αρμοδιότητες: 

1. Η χάραξη της τουριστικής πολιτικής και ο σχεδιασμός της τουριστι¬ 
κής ανάπτυξης μέσα στα πλαίσια της γενικότερης κυβερνητικής πολιτι¬ 


κής καθώς και η επιδίωξή τους με την προώθηση των αναγκαίων θε¬ 
σμικών μέτρων και άλλων ρυθμίσεων, με την κατάρτιση βραχυπρόθε¬ 
σμων και μακροπρόθεσμων προγραμμάτων τουριστικής ανάπτυξης και 
την παροχή γενικών κατευθύνσεων προς τους καθ’ ύλην αρμόδιους φο¬ 
ρείς για την υλοποίησή τους. 

2. Η εισήγηση προς τα αρμόδια κυβερνητικά όργανα των αναγκαίων 
μέτρων και ενεργειών για την εύρυθμη και αποτελεσματική λειτουργία 
του τουριστικού τομέα. 

3. Η παρέμβαση προς τα αρμόδια Υπουργεία και τους κρατικούς και 
άλλους φορείς με στόχο την υποβοήθηση της τουριστικής ανάπτυξης και 
τη βελτίωση της ανταγωνιστικότητας του τοι^Λ'ΰμού της χώρας. 

4. Η εποπτεία, η υποστήριξη και ο συντονισμός των εποπτευομένων 
νομικών προσώπων και η εναρμόνιση των ενεργειών τους προς ενιαία 
κατεύθυνση για την αποτελεσματική υλοποίηση των επιδιώξεων της 
τουριστικής πολιτικής. 

5. Η έρευνα και μελέτη των επιπτώσεων του τουρισμού στην εθνική 
οικονομία και στην κοινωνική και πολιτιστική ζωή της χώρας, καθώς 

^και των όρων ανταγωνισμού στη διεθνή τουριστική αγορά με σκοπό τον 
τεκμηριωμένο προσδιορισμό της τουριστικής πολιτικής. 

6. α. Η εκπροσώπηση της Χώρας στις διακρατικές της σχέσεις που 
αφορούν τον τουρισμό. 

β. Η προώθηση των ελληνικών θέσεων στον τομέα του τουρισμού 
προς τα αρμόδια όργανα των Ευρωπαϊκών Κοινοτήτων και τους άλλους 
διεθνείς οργανισμούς ((ΖΟΜΕΟΟΝ, ΟΑΤΤ, Συμβούλιο της Ευρώπης 
κ.λπ.). 

'χγ. Η σύναψη διμερών συμφωνιών τουριστικής συνεργασίας. 

δ; Η μέριμνα για την εξασφάλιση κοινοτικών πόρων και η παρακο¬ 
λούθηση της απορρόφησής τους. 

ε. Η σύναψη διεθνών συμβάσεων που αφορούν τον τουριστικό τομέα. 

7. Ο καθορισμός της πολιτικής τουριστικής εκπαίδευσης για την 
υποβοήθηση της αναβάθμισης της τουριστικής προσφοράς της χώρας. 

8. Ο σχεδιασμός και η άσκηση πολιτικής στον τομέα των αερομετα¬ 
φορών, καθώς και η εποπτεία κάθε δραστηριότητας που αφορά τον το¬ 
μέα των αερομεταφορών, μεταφέρονται από το Υπουργείο Τουρισμού 
στο Υπουργείο Μεταφορών και Επικοινωνιών. 

Η εναρμόνιση της πολιτικής των αερομεταφορών με την πολιτική 
τουριστικής ανάπτυξης ασκείται από κοινού από τους Υπουργούς Τουρι¬ 
σμού και Μεταφορών και Επικοινωνιών. Στον Πρωθυπουργό αναθέ¬ 
τουμε τη δημοσίευση και εκτέλεση του διατάγματος αυτού. 

Αθήνα, 15 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

... Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

Καθιέρωση της Ιατρικής ειδικότητας της Αγγειοχειρουργικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις της παρ. 1 του άρθρου 24 του Ν.Δ. 1193/81 «περί της 
εξ αφροδισίων νόσων προστασίας και ρυθμίσεως συναφών θεμάτων 
(ΦΕΚ.Α. 220/20.8.1981) σε συνδυασμό και με τις διατάξεις του'άρ¬ 
θρου 31 παρ. 2 του Νόμου 1397/83 «Εθνικό Σύστημα Υγείας» (ΦΕΚ 
Α. 143/7.10.1983). 

2. Τις διατάξεις του άρθρου 3 παρ. 2 του Ν. 1278/82 (ΦΕΚ Α. 
105). 

3. Τη γνωμοδότηση αριθμός 1 της 59ης Ολομέλειας της 
12.1.1989 του Κεντρικού Συμβουλίου Υγείας. 

4. Την με αριθ. 209/89 γνωμοδότηση του Συμβουλίου της Επικρά¬ 
τειας, με πρόταση του Υπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο 1 

Καθιέρωση ειδικότητας - έτη εκπαίδευσης 

Καθιερώνεται η ιατρική ειδικότητα της Αγγειοχειρουργικής για την 
απόκτηση της οποίας απαιτείται άσκηση επτά (7) ετών, ως εξής: 

3 έτη Γενική Χειρουργική 
3 έτη Αγγειοχειρουργική 
1 εξάμηνο Χειρουργική θώρακος και 
1 εξάμηνο Καρδιοχειρουργική 

Άρθρο 2 

Αντικείμενο ειδικότητας 

1. Η εκπαίδευση σΐη Χειρουργική των Αγγείων έχει σαν στόχο τη 
θεωρητική και πρακτική κατάρτιση του εκπαιδευόμενου, κατά τρόπο 
που στο τέλος της εκπαίδευσής του: 

α) Να γνωρίζει τις ενδείξεις και την τεχνική των διαφόρων χειρουργι¬ 
κών επεμβάσεων και να είναι σε θέση να τις εκτελεί μόνος του και χωρίς 
επίβλεψη. 

β) Να μπορεί να αντιμετωπίζει όλες τις χειρουργικές παθήσεις των 
αγγείων (αρτηριών, φλεβών και λεμφαγγείων) εκτός της καρδιάς και 
του εγκεφάλου. 

Άρθρο 3 

Περιεχόμενο εκπαίδευσης 

1. Α’ Εκπαιδευτική Περίοδος 
Γενική Χειρουργική 3 έτη 

Η ύλη, οι ιατρικές πράξεις και οι χειρουργικές επεμβάσεις που θα 
εκμάθει ο ειδικευόμενος κατά τα 3 χρόνια της εκπαίδευσής του στη Γε¬ 
νική Χειρουργική, περιλαμβάνονται στο πρόγραμμα της ειδικότητας 
αυτής. 

2. Β' Εκπαιδευτική περίοδος 
Αγγειοχειρουργική 3 έτη 

α. Ύλη Ειδικότητας 

1. Ακτινολογία αγγειακού συστήματος 

2. Ανατομία αγγειακού συστήματος 

3. Παθολογική,ανατομική των παθήσεων των αγγείων 

4. Φυσιοπαθολογία των αγγειακών παθήσεων 

5. Αιμοδυναμική 

6. Θεραπευτική των παθήσεων των αγγείων 

7. Κλινική εξέταση και χειρουργική σημειολογία στις παθήσεις των 
αγγείων. 

8. Εγχειρητική τεχνική σε όλες τις παθήσεις των αγγείων. 

9. Συνήθως και εντατική μετεγχειρητική αγωγή. 

10. Ο ειδικευόμενος παρακολουθεί τις συγκεντρώσεις που γίνονται 
στην Κλινική με τη συνεργασία των Ακτινολόγων - Νευρολόγων - Καρ¬ 
διολόγων - Αναισθησιολόγων, όπου συζητούνται τα περιστατικά προς 
εγχείριση. 


β. Ιατρικές πράξεις και χειρουργικές επεμβάσεις 

1. Κατά τη διάρκεια των τριών ετών της εκπαίδευσής του στη Χει¬ 
ρουργική των Αγγείων, ο ειδικευόμενος εκπαιδεύεται στην τεχνική της 
αντιμετώπισης των χειρουργικών προβλημάτων των αγγείων, εκτός 
καρδιάς και κρανίου. 

2. Αναλυτικότερα, οι ιατρικές πράξεις και επεμβάσεις χωρίζονται σε: 
α. Θρομβοενδαρτηρεκτομές με βιολογικό ή συνθετικό μπάλωμα, 
β. Παρακάμψεις με συνθετικό ή βιολογικό μόσχευμα (ανατομικές ή 

εξωανατομικές). 

γ. Εμφυτεύσεις αρτηριών, 
δ. Ανευρύσματα αρτηριών, 
ε. Εμβολεκτομές. 

στ. Τραύματα αρτηριών και φλεβών, 
ζ. Συμπαθεκτομές, 
η. Χειρουργική των φλεβών, 
θ. Ακρωτηριασμοί. 

3. Γ' Εκπαιδευτική Περίοδος 

α. Χειρουργική θώρακος ένα εξάμηνο 

Κατά το εξάμηνο αυτό ο ειδικευόμενος παρακολουθεί το αντίστοιχο 
εκπαιδευτικό πρόγραμμα Κλινικής Χειρουργικής Θώρακος και εκτελεί 
μικρό αριθμό θωρακοτομών. 

β. Χειρουργική Καρδιάς (Καρδιοχειρουργική) ένα εξάμηνο 
Κατά το εξάμηνο αυτό ο ειδικευόμενος παρακολουθεί το αντίστοιχο 
εκπαιδευτικό πρόγραμμα Κλινικής Χειρουργικής καρδιάς και εκτελεί 
μικρό αριθμό κλειστών καρδιοχειρουργικών επεμβάσεων. 

Άρθρο 4 

Κατ’ εξαίρεση των όσων προβλέπονται στο άρθρο 1 του παρόντος, εί¬ 
ναι δυνατή η χορήγηση του τίτλου της ειδικότητας της Αγγειοχειρουρ¬ 
γικής χωρίς εξετάσεις και μετά γνώμη του Κεντρικού Συμβουλίου 
Υγείας, σε γιατρούς οι οποίοι θα υποβάλουν σχετική περί τούτου αίτηση 
το αργότερο μέχρι της 31.12.1989 και οι οποίοι ανήκουν στις ακόλου¬ 
θες κατηγορίες: 

1. Οι Δ/ντές των Αγγειοχειρουργικών Τμημάτων του Ε.Σ.Υ. 

2. Οι Επιμελητές Α' και Β' των Αγγειοχειρουργικών Τμημάτων του 
Ε.Σ.Υ. εφόσον έχουν προϋπηρεσία τουλάχιστον τριών χρόνων στα Αγ¬ 
γειοχειρουργικά Τμήματα του Ε.Σ.Υ., καθώς και οι υπηρετήσαντες σε 
Αγγείο ή Θωρακο-Αγγειοχειρουργικά Τμήματα και Θωρακο-Καρδιο- 
Αγγειοχειρουργ ι κά Τμήματα, όπου εξασκείται η Αγγειοχειρουργική 
και εφόσον και αυτοί έχουν προϋπηρεσία τριών τουλάχιστον χρόνων. 
Όσοι από τους παραπάνω έχουν προϋπηρεσία κατά την λήξη των μετα¬ 
βατικών διατάξεων, μικρότερη των τριών χρόνων, θα δύνανται μετά 
από γνώμη του ΚΕ.Σ.Υ. να αναγνωρίζουν τον χρόνο αυτό της προϋπη¬ 
ρεσίας τους σαν χρόνο άσκησης για την απόκτηση του τίτλου της Αγ¬ 
γειοχειρουργικής, για δε τη συμπλήρωση του απαιτούμενου χρόνου ει¬ 
δίκευσής τους στην Αγγειοχειρουργική, θα τοποθετούνται σε Αγγειοχει¬ 
ρουργικά Τμήματα του Ε.Σ.Υ., με απόφαση του Υπουργού Υγείας, 
Πρόνοιας σαν υπεράριθμοι. 

3. Οι Τακτικοί, Αναπληρωτές, Επίκουροι Καθηγητές των Ιατρικών 
Σχολών των Α.Ε.Ι. της ημεδαπής ή αντίστοιχων αναγνωρισμένων της 
αλλοδαπής, που ασχολούνται με το γνωστικό αντικείμενο της Αγγειο¬ 
χειρουργικής, που αποδεικνύεται από τον αριθμό των αγγειοχειρουργι¬ 
κών επεμβάσεων. 

4. Οι Λέκτορες των Ιατρικών Σχολών των Α.Ε.Ι. της ημεδαπής ή 
αντίστοιχων αναγνωρισμένων της αλλοδαπής, που ασχολούνται επί μια 
τριετία τουλάχιστον με το αντικείμενο της Αγγειοχειρουργικής και απο- 
δεικνύεται από τον αριθμό των αγγειοχειρουργικών επεμβάσεων μέσα 
στις Πανεπιστημιακές Χειρουργικές Κλινικές. 

5. Όσοι έχουν αποκτήσει τον τίτλο της ειδικότητας της Αγγειοχει¬ 
ρουργικής σε αναγνωρισμένα Πανεπιστημιακά ή Νοσοκομειακά Ιδρύ¬ 
ματα του εξωτερικού. 

6. Οι Γενικοί Χειρουργοί ή οι Χειρουργοί Θώρακος - Καρδιάς - Αγ¬ 
γείων, εφόσον και αυτοί έχουν προϋπηρεσία επί μια τριετία τουλάχιστον 
σε κρατική ή πανεπιστημιακή χειρουργική κλινική της ημεδαπής ή ανα¬ 
γνωρισμένο πανεπιστημιακό ή νοσοκομειακό ίδρυμα της αλλοδαπής 
που ασχολείται με το γνωστικό αντικείμενο της Αγγειοχειρουργικής και 
αποδεικνύεται από τον αριθμό των αγγειοχειρουργικών επεμβάσεων, ή 
μπορούν να παρουσιάσουν στον ιδιωτικό τομέα από τα επίσημα βιβλία 

του χειρουργείου μια ετήσια κίνηση πάνω από 100 αγγειοχειρουργικά 
περιστατικά για τα τελευταία τρία χρόνια. Όσοι από τους παραπάνω 
γιατρούς δεν έχουν συμπληρώσει την απαιτούμενη ως άνω τριετία κατά 
την λήξη των μεταβατικών διατάξεων του παρόντος Π.Δ. θα ακολουθή¬ 
σουν τις διαδικασίες που προβλέπονται στο δεύτερο εδάφιο της παρα¬ 
γράφου 2 του παρόντος άρθρου. 

7. Οι Γενικοί Χειρουργοί Θώρακος - Καρδιάς - Αγγείων που είναι 
υπεύθυνοι της λειτουργίας Αγγειολογικών - Αγγειοχειρουργικών ια¬ 
τρείων και εργαστηρίων του Ε.Σ.Υ. εφόσον έχουν αθροιστικά μια πεντα¬ 
ετία στις παραπάνω θέσεις και σε πανεπιστημιακή ή κρατική χειρουρ¬ 
γική κλινική της ημεδαπής ή αντίστοιχων της αλλοδαπής που ασχολού¬ 
νται με το γνωστικό αντικείμενο της Αγγειοχειρουργικής και αποδει- 
κνύεται από τον αριθμό των αγγειοχειρουργικών επεμβάσεων. 

Στον Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 13 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΥΓΕΙΑΣ. ΠΡΟΝ. & ΚΟΙΝ. ΑΣΦΑΛΙΣΕΩΝ 

ΑΠ. ΚΑΚΛΑΜΑΝΗΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΑΡΙΘΜ. 209 
Τροποποίηση διατάξεων του Κανονισμού Παροχών του ΤΕΒΕ (Π.Δ. 
116/88 Α' 48). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 17 του Ν. 1027/80 «Περί τροποποιή- 
σεως και συμπληρώσεως της περί ΤΕΒΕ νομοθεσίας και άλλων τινών 
διατάξεων» (Α' 49). 

2. Τις διατάξεις των άρθρων 23, 24 και 27 του Ν. 1558/85 «Κυ¬ 
βέρνηση και Κυβερνητικά Όργανα» (Α’ 137) και του άρθρου 5 του 
Π.Δ/τος 437/85 «Καθορισμός και (ανακατανομή των αρμοδιοτήτων 
των Υπουργείων» (Α' 157). 

3. Τις διατάξεις του Π.Δ/τος 105/88 «Οργανισμός της Γενικής 
Γραμματείας Κοινωνικών Ασφαλίσεων Υπουργείου Υγείας, Πρόνοιας 
•και Κοινωνικών Ασφαλίσεων» (Α' 46) καθώς και το άρθρο 14 αυτού 
περί «Συμβουλίου Κοινωνικής Ασφάλειας». 

4. Την 904/30.11.88 απόφαση του Πρωθυπουργού και του Υπουρ¬ 
γού Υγείας, Πρόνοιας και Κοινωνικών Ασφαλίσεων «Γενικέ και ειδικές 
αρμοδιότητες Υφυπουργών Υγείας, Πρόνοιας και Κοινωνικών Ασφαλί¬ 
σεων (Β' 863). 

5. Τη γνώμη του Δ.Σ. του ΤΕΒΕ που διατυπώθηκε με την 182 από¬ 
φαση της 91/1788/1988 συνεδρίασής του. 

6. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 28/16.11.88 συνεδρίαση της ΚΕ' περιόδου. 

7. Την 122/1989 γνωμοδότηση του Συμβουλίου της Επικράτειας 
μετά από πρόταση του Υφυπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο 1 

Η παράγραφος 3 του άρθρου 1 τουπ.δ/τος 116/88 αντικαθίσταται 
ως εξής: 

«3. Ο χρόνος που ορίζεται από τις διατάξεις των περιπτώσεων α, β, 
γ, δ, θ, ι, ιβ και ιγ της προηγούμενης παραγράφου είναι χρόνος πραγμα¬ 
τικός που λαμβάνεται υπόψη τόσο για τη θεμελίωση του συνταξιοδοτι- 
κού δικαιώματος όσο και για την προσαύξηση του ποσού της σύνταξης. 

Ο χρόνος που ορίζεται από τις διατάξεις της περίπτωσης ε’ της προη¬ 
γούμενης παραγράφου είναι χρόνος πραγματικός, από τον οποίο τα 5 
έτη λαμβάνονται υπόψη τόσο για τη θεμελίωση του συνταξιοδοτικού δι¬ 
καιώματος όσο και για την προσαύξηση του ποσού της σύνταξης, ενώ τα 
υπόλοιπα 2,5 έτη μόνο για τη θεμελίωση του συνταξιοδοτικού δικαιώ¬ 
ματος. 


Ο χρόνος που ορίζεται από τις διατάξεις της περίπτωσης ρτ της 
προηγούμενης παραγράφου είναι χρόνος πραγματικός που λαμβάνεται 
υπόψη μόνο για τη θεμελίωση του συνταξιοδοτικού δικαιώματος. 

Ο χρόνος που ορίζεται από τις διατάξεις των περιπτώσεων ζ και η 
της προηγούμενης παραγράφου είναι είτε πραγματικός είτε χρόνος 
ασφάλισης από αναγνώριση που λαμβάνεται υπόψη τόσο για την προ¬ 
σαύξηση του ποσού της σύνταξης όσο και για τη θεμελίωση του συντα- 
ξιοδοτικού δικαιώματος κατά τους όρους και τις προϋποθέσεις των νό¬ 
μων 1358/83 και 1543/85 όπως ισχύουν κάθε φορά. 

Ο χρόνος που ορίζεται από τις διατάξεις της περίπτωσης ια της προη¬ 
γούμενης παραγράφου είναι χρόνος είτε πραγματικός είτε χρόνος από 
αναγνώριση σύμφωνα με τις διατάξεις που προέβλεπαν την αναγνώρισή 
του. 

Ειδικότερα, ο χρόνος επαγγελματικής απασχόλησης πριν από την 1η 
Ιανουάριου 1939 που έχει εξαγορασθεί μετά την 17η Ιουνίου 1969 
σύμφωνα με τις διατάξεις του εδαφίου α της παρ. 3 του άρθρου 2 του 
Β.Δ./5/28.1.55 όπως αυτές ίσχυσαν πριν από την κατάργησή τους με 
τις διατάξεις της παρ. 1 του άρθρου 1 του Ν.Δ. 1241/72 ή που θα εξα¬ 
γορασθεί μεταγενέστερα, είναι χρόνος από αναγνώριση που λαμβάνεται 
υπόψη μόνο για την προσαύξηση του ποσού της σύνταξης». 

Άρθρο 2 

Η παράγραφος 5 του άρθρου 2 του π.δ/τος 116/1988 καταργείται. 

Άρθρο 3 

1. Το πρώτο εδάφιο της παραγράφου 2 του άρθρου 3 του π.δ/τος 
116/1988 αντικαθίσταταΓως εξής: 

«2. Για την αναγνώριση του χρόνου άσκησης του επαγγέλματος από 
την εγγραφή στα μητρώα ασφαλισμένων του Ταμείου και στο εξής που 
ορίζεται από τις διατάξεις της περίπτωσης α' της παραγράφου 2 του άρ¬ 
θρου 1 που αναγνωρίζεται σύμφωνα με τις διατάξεις της παραγράφου 4 
του άρθρου 2, καθώς και του χρόνου άσκησης τρυ επαγγέλματος πριν 
από την εγγραφή στα μητρώα ασφαλισμένοι# του Ταμείου που ορίζεται 
από τις διατάξεις των περιπτώσεων ε και ι της παραγράφου 2 του άρ¬ 
θρου 1 του Κανονισμού αυτού, απαιτούνται τα εξής δικαιολογητικά. 

2. Το πρώτο εδάφιο της περίπτωσης ε της παραγράφου 2 του άρθρου 
3 του Π. Δ/τος 116/1988 αντικαθίσταται ως εξής: 

«ε) Αν δεν υπάρχει κανένα από τα δικαιολογητικά των προηγουμέ¬ 
νων περιπτώσεων β-δ απαιτείται η υποβολή πιστοποιητικού του προϊ¬ 
σταμένου του αρμοδίου τμήματος ή γραφείου του ΤΕΒΕ στην τοπική δι¬ 
καιοδοσία της οποίας άσκησε ο ασφαλισμένος το επάγγελμα». 

Άρθρο 4 

Το πρώτο εδάφιο της παραγράφου 1 του άρθρου 4 του π.δ/τος 116/ 
1988 αντικαθίσταται ως εξής: 

«1.0 χρόνος που ορίζεται από τις διατάξεις των περιπτώσεων θ, ι και 
ιβ της παραγράφου 2 του άρθρου 1, εξαγοράζεται με την καταβολή για 
■ κάθε μήνα της εισφοράς του Κλάδου Σύνταξης που ισχύει κατά το χρόνο 
υποβολής της αίτησης για μια από τις υποχρεωτικές ασφαλιστικές κα¬ 
τηγορίες που ίσχυσαν κατά το χρόνο του οποίου ζητείται η αναγνώριση, 
με επιλογή του ασφαλισμένου, χωρίς την καταβολή προσθέτων τελών. 

Ο χρόνος που ορίζεται από τις διατάξεις της περίπτωσης ε της παρα¬ 
γράφου 2 του άρθρου 1 εξαγοράζεται με την καταβολή για κάθε μήνα 
της εισφοράς του Κλάδου Σύνταξης της εκάστοτε ανώτερης υποχρεωτι¬ 
κής ασφαλιστικής κατηγορίας που ισχύει κατά το χρόνο υποβολής της 
αίτησης, χωρίς τη καταβολή προσθέτων τελών. 

Ο χρόνος που ορίζεται από τις διατάξεις της περίπτωσης α' της παρα¬ 
γράφου 2 του άρθρου 1 που αναγνωρίζεται σύμφωνα με τις διατάξεις 
της παραγράφου 4 του άρθρου 2 του Κανονισμού αυτού, εξαγοράζεται 
με την καταβολή για κάθε μήνα της εισφοράς των Κλάδων Σύνταξης 
και Ασθένειας της οικείας ασφαλιστικής κατηγορίας που ισχύει κατά το 
χρόνο της καταβολής της χωρίς πρόσθετα τέλη». 

Άρθρο 5 

1. Η παράγραφος 7 του άρθρου 5 του π.δ/τος 116/1988 αντικαθί¬ 
σταται ως εξής: 

«7. Αν ο ασφαλισμένος δεν έχει εκπληρώσει τις υποχρεώσεις του για 
την υποχρεωτική ή την προαιρετική ασφάλιση για το χρονικό διάστημα 

πριν από την υποβολή της αίτησης για τη συνέχιση της ασφάλισης προ¬ 
αιρετικά, υποχρεούται να καταβάλει τις εισφορές της αντίστοιχης ασφα¬ 
λιστικής κατηγορίας, είτε εφάπαξ είτε τμηματικά μέσα σε προθεσμία έξι 
μηνών που αρχίζει από την πρώτη του μήνα του επόμενου εκείνου που 
κοινοποιήθηκε στον ασφαλισμένο η απόφαση του αρμόδιου οργάνου του 
Ταμείου. 

Αν οι εισφορές καταβληθούν εφάπαξ τότε οφείλεται το ποσό της ει¬ 
σφοράς που ισχύει κατά το χρόνο υποβολής της αίτησης. 

Αν οι εισφορές καταβληθούν τμηματικά τότε οφείλεται το ποσό της 
εισφοράς που ισχύει κατά το χρόνο της καταβολής. 

Οι εισφορές που οφείλονται για το χρονικό διάστημα μεταξύ της υπο¬ 
βολής της αίτησης για τη συνέχιση της ασφάλισης προαιρετικά και της 
κοινοποίησης της απόφασης του αρμόδιου οργάνου του Ταμείου κατα¬ 
βάλλονται μέσα σε προθεσμία έξι μηνών που αρχίζει από την πρώτη του 
μήνα του επόμενου εκείνου που κοινοποιήθηκε η απόφαση του αρμόδιου 
οργάνου του Ταμείου. 

Αν οι εισφορές καταβληθούν εφάπαξ τότε οφείλεται το ποσό της ει¬ 
σφοράς που ισχύει κατά το χρόνο της καταβολής και μόνο για το μετά 
την τελευταία αναπροσαρμογή του ασφαλίστρου τμήμα της περιόδου 
αυτής. 

Αν οι εισφορές καταβληθούν τμηματικά τότε οφείλεται το ποσό της 
εισφοράς που ισχύει κατά το χρόνο της καταβολής και οι μηνιαίες δόσεις 
δεν μπορεί να είναι περισσότερες από τους μήνες για τους οποίους οφεί¬ 
λονται εισφορές. 

Για το χρονικό διάστημα μετά την κοινοποίηση της απόφασης και 
στο εξής οφείλεται κάθε μήνα το ποσό της εισφοράς της ασφαλιστικής 
κατηγορίας που ισχύει κατά το χρόνο της καταβολής». 

2. Η παράγραφος 8 του άρθρου 5 του Π.Δ/τος 116/88 αντικαθί¬ 
σταται ως εξής: 

«8. Αν καθυστερήσει η καταβολή των εισφορών πέραν από το τέλος 
του επόμενου μήνα στον οποίο ανάγονται, τότε επιβαρύνονται με τα νό¬ 
μιμα πρόσθετα ϊέλη. '-,' 

Αν καθυστερήσει η καταβολή των εισφορών πέραν των δώδεκα μη¬ 
νών από το τέλος του μηνός εκείνου στον οποίο ανάγονται, τότε χάνεται 
το δικαίωμα για τη συνέχιση της προαιρετικής ασφάλισης». 

Άρθρο 6 

Η παράγραφος 5 του άρθρου 9 του Π.Δ/τος 116/88 αντικαθίσταται 
ως εξής: 

«5. Για τον καθορισμό του ποσού της σύνταξης των δικαιοδόχων 
προσώπων λόγω θανάτου ασφαλισμένου, εφαρμόζονται ανάλογα οι δια¬ 
τάξεις των παραγράφων 1 έως 4 του άρθρου αυτού». 

Άρθρο 7 

Οι παράγραφοι 1 και 2 του άρθρου 12 του Π.Δ/τος 116/1988 αντι¬ 
καθίσταται ως εξής: 

«1. Για την άσκηση οποιουδήποτε δικαιώματος που θεμελιώνεται 
σύμφωνα με τις διατάξεις του Κανονισμού αυτού, πρέπει να υποβληθεί 
έγγραφη αίτηση στο Ταμείο μαζί με τα απαραίτητα δικαιολογητικά. 

Για τη συνταξιοδότηση λόγω θανάτου υποβάλλεται είτε κοινή αίτηση 
όλων των δικαιοδόχων είτε ατομική αίτηση από τον κάθε δικαιοδόχο. Η 
αίτηση μπορεί να υποβληθεί σε οποιαδήποτε υπηρεσία του Ταμείου. Αν 
λείπουν αποδεικτικά στοιχεία ή δικαιολογητικά οι αρμόδιες υπηρεσίες 
του Ταμείου υποχρεούνται μέσα σε δύο μήνες από της υποβολής της αί¬ 
τησης για συνταξιοδότηση να ειδοποιήσουν τον ενδιαφερόμενο. 

Εάν δεν συμπληρωθούν μέσα σε τρεις μήνες από την ημέρα που θα 
παραλάβει ο ενδιαφερόμενος την έγγραφη ειδοποίηση του Ταμείου για 
την υποβολή τους, η αίτηση για συνταξιοδότηση απορρίπτεται. Εφόσον, 
μετά την απόρριψη της πρώτης αίτησης υποβληθούν όλα τα αποδει¬ 
κτικά στοιχεία και δικαιολογητικά, η καταβολή της σύνταξης αρχίζει 
από την πρώτη του επόμενου μήνα που θα υποβληθεί η νέα αίτηση με τα 
ελλείποντα αποδεικτά στοιχεία και δικαιολογητικά. 

2. Η υπηρεσία του Ταμείου που παραλαμβάνει την αίτηση με τα δι- 
καιολογητικά εξετάζει πρώτα αν είναι πλήρη και αν είναι ελλειπή ζητάει 
από τον ενδιαφερόμενο να τα συμπληρώσει. 

Η διαδικασία ελέγχου από το αρμόδιο Τμήμα ή Γραφείο πρέπει να 
έχει τελειώσει μέσα σε προθεσμία ενός μηνός που αρχίζει από την ημέρα 
παραλαβής της αίτησης, μετά τη λήξη της οποίας υποχρεούται να δια¬ 


βιβάσει την αίτηση στην αρμόδια Διεύθυνση του ΤΕΒΕ αφού επισυνάψει 
και"ΐά σχετικά στοιχεία που υπάρχουν στο αρχείο του για την ασφαλι¬ 
στική σχέση του ενδιαφερόμενον, τη διάρκειά της (ατομικό φάκελλο, 
Π.Ε.Ε, κεφαλοποιήσεις εισφορών, αποφάσεις διαγραφής, επανεγγρα- 
φής κλπ.), καθώς και σχετική έκθεσή του για τη διακοπή της άσκησης 
του επαγγέλματος, την ημερομηνία διακοπής και οποιοδήποτε άλλο 
σχετικό στοιχείο. 

Αν η αίτηση για συνταξιοδότηση, κατατεθεί σε Περιφερειακή Διεύ¬ 
θυνση του ΤΕΒΕ, η Διεύθυνση αυτή μετά τον έλεγχο της πληρότητας 
των δικαιολογητικών, ζητά τα πιό πάνω στοιχεία από τα περιφερειακά 
Τμήματα, ή Γραφεία του ΤΕΒΕ. 

Η διαδικασία ελέγχου από την Περιφερειακή Διεύθυνση του ΤΕΒΕ 
και η αποστολή των απαραίτητων στοιχείων από τα αρμόδια Τμήματα 
ή Γραφεία του ΤΕΒΕ πρέπει να έχει τελειώσει μέσα σε προθεσμία ενός 
μηνός που αρχίζει από την ημέρα υποβολής της αίτησης για συνταξιο- 
δότηση». 

Άρθρο 8 

Η περίπτωση ή του άρθρου 13 του π.δ/τος 116/88 αντικαθίσταται 
ως εξής: 

«η) Υπεύθυνη δήλωση των τέκνων ότι είναι άγαμα και εφόσον είναι 
ανήλικα όμοια δήλωση της χήρας ή του χήρου, προκειμένου για τη συ- 
νταξιοδότηση των τέκνων θανόντος ασφαλισμένου ή συνταξιούχου». 

Άρθρο 9 

Η περίπτωση β της παραγράφου 1 του άρθρου 16 του π.δ/τος 
116/88 αντικαθίσταται ως εξής: 

«β) Για τη σύνταξη λόγω αναπηρίας, από την πρώτη του μήνα του 
επόμενου εκείνου που υποβάλλεται η αίτηση για συνταξιοδότηση. 

Αν ο ασφαλισμένος διακόψει την άσκηση του επαγγέλματος του μετά 
την υποβολή της αίτησης για συνταξιοδότηση λόγω αναπηρίας το δικαί¬ 
ωμα στη σύνταξη αρχίζει από την πρώτη του μήνα του επόμενου εκείνου 
που διακόπηκε η άσκηση του επαγγέλματος». 

Άρθρο 10 

Η παράγραφος 6 του άρθρου 24 του π.δ/τος 116/88 αντικαθίστα¬ 
ται ως εξής: 

«6. Αιτήσεις που έχουν υποβληθεί μέχρι την έναρξη της ισχύος των 
διατάξεων του παρόντος Κανονισμού για την συνταξιοδότηση και δεν 
έχουν κριθεί με απόφαση του αρμόδιου Οργάνου του Ταμείου, κρίνονται 
σύμφωνα με τις διατάξεις του παρόντος κανονισμού, εφόσον με αυτές 
μετεβλήθησαν προς το ευνοϊκώτερο οι προϋποθέσεις συνταξιοδότησης,' 
διαφορετικά κρίνονται σύμφωνα με τις διατάξεις που ίσχυαν κατά το 
χρόνο υποβολής της σχετικής αίτησης». 

Στον Υφυπουργό Υγείας, Πρόνοιας και Κοινωνικών Ασφαλίσεων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΝΙΚ. ΡΙΖΟΓΙΑΝΝΗΣ 

-φ- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 210 
Ίδρυση της Ιεράς Ανδρικής Κοινοβιακής Μονής Οσίου Συμεών Νέου 
Θεολόγου, στον Κάλαμο Αττικής της Ιεράς Μητροπόλεως Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 3 του Ν. 590/1977 περί του 
Καταστατικού Χάρτου της Εκκλησίας της Ελλάδος (ΦΕΚ 146/1977 
τ.Α'). 

2. Τη σύμφωνη γνώμη του Σεβασμιωτάτου Μητροπολίτου Αττικής 
που περιλαμβάνεται στο υπ’ αριθμ. 947/27.10.88 έγγραφό του. 

3. Την έγκριση της Διαρκούς Ιερός Συνόδου της Εκκλησίας της Ελ¬ 
λάδος που λήφθηκε στη συνεδρίαση της 9.12.1988. 

4. Την υπ’ αριθμ. 101/1989 γνωμοδότηση του Συμβουλίου της 
ϊπικρατείας με πρόταση του Υπουργού Εθνικής Παιδείας και Θρησκευ¬ 
μάτων, αποφασίζουμε: 


3. Την έγκριση της Διαρκούς Ιερός Συνόδου της Εκκλησίας της Ελ¬ 
λάδος που λήφθηκε στη συνεδρίαση της 9.12.1988. 

4. Την υπ’ αριθμ. 171/1989'γνωμοδότηση του Συμβουλίου της 
Επικράτειας με πρόταση του Υπουργού Εθνικής Παιδείας και Θρησκευ¬ 
μάτων, αποφασίζουμε: 


Άρθρο μόνο 

Ιδρύεται η Ιερά Ανδρική Κοινοβιακή Μονή Οσίου Συμεών του Νέου 
θεολόγου, στον Κάλαμο Αττικής της Ιεράς Μητροπόλεως Αττικής. 

Στον Υπουργό Εθνικής Παιδείας και Θρησκευμάτων αναθέτουμε, τη 
δημοσίευση και εκτέλεση του παρόντος Διατάγματος. 

Αθήνα, 13 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΡΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΙΩΡΓΟΣ Α. ΠΑΠΑΝΔΡΕΟΥ 
-♦- 

(5) 

Ίδρυση της Ιεράς Γυναικείας Κοινοβιακής Μονής Αγίου Λαυρέντιου 
Πηλίου της Ιεράς Μητροπόλεως Δημητριάδος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 3 του Ν. 590/1977 περί του 
Καταστατικού Χάρτου της Εκκλησίας της Ελλάδος (ΦΕΚ 146/1977 
τ.Α’). 

2. Τη σύμφωνη γνώμη του Σεβασμιωτάτου Μητροπολίτου Δημη¬ 
τριάδος που περιλαμβάνεται στο υπ’’αριθμ. 988/10.8.88 έγγραφό 
του. 

3. Την έγκριση της Διαρκούς Ιεράς Συνόδου της Εκκλησίας της Ελ¬ 
λάδος που λήφθηκε στη συνεδρίαση της 9.12.1988. 

4. Την υπ’ αριθμ. 152/1989 γνωμοδότηση του Συμβουλίου της 
ϊπικρατείας με πρόταση του Υπουργού Εθνικής Παιδείας και Θρησκευ¬ 
μάτων, αποφασίζουμε: 

Άρθρο μόνο 

Ιδρύεται η Ιερά Γυναικεία Κοινοβιακή Μονή Αγίου Λαυρέντιου Πη¬ 
λίου της Ιεράς Μητροπόλεως Δημητριάδος. 

Στον Υπουργό Εθνικής Παιδείας και θρησκευμάτων αναθέτουμε, τή 
δημοσίευση και εκτέλεση του παρόντος Διατάγματος. 

Αθήνα, 13 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΡΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΙΩΡΓΟΣ Α. ΠΑΠΑΝΔΡΕΟΥ 
-♦- 

( 6 ) 

Ίδρυση Ιεράς Γυναικείας Κοινοβιακής Μονής Μεταμορφώσεως του 
Σωτήρος Σοχού της Ιεράς Μητροπόλεως Λαγκαδά. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 3 του Ν. 590/1977 περί του 
Καταστατικού Χάρτου της Εκκλησίας της Ελλάδος (ΦΕΚ 146/1977 
τ.Α'). 

2. Τη σύμφωνη γνώμη του Σεβασμιωτάτου Μητροπολίτου Λαγκαδά 
που περιλαμβάνεται στο υπ’ αριθμ. 502/5.12.88 έγγραφό του. 


Άρθρο μόνο 

Ιδρύεται Ιερά Γυναικεία Κοινοβιακή Μονή Μεταμορφώσεως του Σω¬ 
τήρος Σοχού της Ιεράς Μητροπόλεως Λαγκαδά. 

Στον Υπουργό Εθνικής Παιδείας και Θρησκευμάτων αναθέτουμε, τη 
δημοσίευση και εκτέλεση του παρόντος Διατάγματος. 

Αθήνα, 13 Απριλίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΡΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΙΩΡΓΟΣ Α. ΠΑΠΑΝΔΡΕΟΥ 

—¥ - 

Τροποποίηση και συμπλήρωση διατάξεων που ρυθμίζουν θέματα σχο¬ 
λείων δευτεροβάθμιας εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 11 του άρθρου 5, της παραγράφου 

5 του άρθρου 7, της παραγράφου 9 του άρθρου 8 και της παραγράφου 6 
του άρθρου 32 του νόμου 1566/85 «Δομή και λειτουργία της πρωτο¬ 
βάθμιας και δευτεροβάθμιας εκπαίδευσης και άλλετ δίάταξέίς» (ΦΕΚ 
167/Α). Λ-"" 

2. Τις διατάξεις των άρθρων 1 και 3 της κοινής απόφασης του Πρω¬ 
θυπουργού και του Υπουργού Εθνικής Παιδείας και Θρησκευμάτων Η/ 
186/11.1.89 (ΦΕΚ 12/Β) «Ανάθεση αρμοδιοτήτων Υπουργού Εθνι¬ 
κής Παιδείας και Θρησκευμάτων στους Υφυπουργούς Εθνικής Παι¬ 
δείας και Θρησκευμάτων Νικ. Λεβογιάννη και Φιλ. Πετσάλνικο». 

3. Την 6/1989 γνωμοδότηση του Παιδαγωγικού Ινστιτούτου, η 
οποία διατυπώθηκε σύμφωνα με τις διατάξεις του εδαφίου ια’, της πα¬ 
ραγράφου 2, του άρθρου 24, του νόμου 1566/85. 

4. Τη 221/1989 γνωμοδότηση του Συμβουλίου τηςΈπικρατέίας με 
πρόταση του Υφυπουργού Εθνικής Παιδείας και θρησκευμάτων, απο¬ 
φασίζουμε: 

Άρθρο 1 

1. Το εδάφιο 1 της παραγράφου Γ του άρθρου 2 του Π.Δ. 205/87 
(ΦΕΚ 94/Α’) και μόνο όσον αφορά την εξέταση του μαθήματος του κοι¬ 
νού προγράμματος «Προβλήματα της κοινωνίας και του ανθρώπου» της 
Γ’ τάξης των Ενΐαιών Πολυκλαδικών Λυκείων τροποποιείται ως εξής: 

Δίνονται έξι (6) ερωτήσεις, καθεμία από τις οποίες μπορεί να περι¬ 
λαμβάνει μέχρι τρεις (3) υποερωτήσεις. Οι μαθητές είναι υποχρεωμένοι 
να απαντήσουν στις τέσσερις (4) ερωτήσεις. 

Κατά τη διάρκεια της γραπτής δοκιμασίας οι μαθητές μπορούν να 
φέρουν μαζί τους και να συμβουλεύονται το σχετικό με το μάθημα σχο¬ 
λικό βιβλίο. 

Με τις ερωτήσεις ελέγχεται η κριτική ικανότητα των μαθητών κα¬ 
θώς και η ευχέρεια στην απόδοση, με τρόπο διαφορετικό από αυτόν του 
βιβλίου, του νοηματικού πυρήνα του θέματος σε συνδυασμό με σωστή 
επιλογή παραδείγματος από την καθημερινή ζωή. 

Διάρκεια εξέτασης 3 ώρες. 

2. Το εδάφιο 7 της παραγράφου Γ’ του άρθρου 2 του 
(ΦΕΚ 94/Α) αντικαθίσταται ως εξής: 

Για τα ειδικά μαθήματα του 10ου κλάδου: Ελεύθερο Σχέδιο, Διακο- 
σμητική Σύνθεση, Σχέδιο Εφαρμογών και Γράμματα και Αριθμοί, οι 
μαθητές αξιολογούνται με βάση, 

α) την εκτέλεση θέματος σύμφωνου με τα διδαχθέντα. 

Ειδικότερα: '· 


1 ^ 5/87 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


I. Στο Ελεύθερο Σχέδιο το θέμα σχεδιάζεται εχ του φυσικού και ελέγ¬ 
χεται η ικανότητα του μαθητή να αποδίδει τα χαρακτηριστικά μορφικά 
γνωρίσματα του θέματος. 

II. Στη Διακοσμητική Σύνθεση δίνεται θέμα (στοιχείο ή μοτίβο) δια- 
κοσμητικό (κύκλος, τρίγωνο, σχηματοποιημένο φύλλο κλπ.) και ελέγ¬ 
χεται η ικανότητα του μαθητή στη δημιουργία διακοσμητικής σύνθε¬ 
σης. 

III. Στο Σχέδιο Εφαρμογών δίνεται για σχεδίαση φωτοτυπημένο 
σκαρίφημα και ελέγχεται η ικανότητα του μαθητή στη σχεδίαση με 
ακρίβεια και καθαρότητα. 

Διάρκεια εξέτασης 4 ώρες. 

β) Το ατομικό έργο όλης της χρονιάς που παραδίδεται στον καθη¬ 
γητή σε φάκελο και που αντιπροσωπεύει το 25% της συνολικής βαθμο¬ 
λογίας της εξέτασης. 

3. Το εδάφιο 4 της παραγράφου Α του άρθρου 2 του Π.Δ. 205/87 
(ΦΕΚ 94/Α) «αντικαθίσταται ως εξής: 

Τα μαθήματα: α) Τεχνολογία και Παραγωγή και β) Φυσική Αγωγή 
δεν εξετάζονται γραπτά. Για τα μαθήματα αυτά ως βαθμός ετήσιας 
προόδου λαμβάνεται ο μέσος όρος των προφορικών βαθμών των τριών 
τριμήνων. 

Άρθρο 2 

1. Στα μαθήματα της Α ομάδας της παραγρ. 1 του άρθρου 1 του 
Π.Δ. 465/81 (ΦΕΚ 129/Α) προστίθεται και το μάθημα της Πληροφο¬ 
ρικής. 

2. Στο τέλος του άρθρου 3 του Π.Δ. 508/77 (ΦΕΚ 161/Α) προστί¬ 
θεται παράγραφος ΙΒ που έχει ως εξής: 

Όσον αφορά στο μάθημα της Πληροφορικής οι μαθητές υποχρεού- 
νται να απαντήσουν επιλεκτικά στις έξι (6) από τις εννέα (9) ερωτήσεις 
θεωρητικού και εφαρμοσμένου χαρακτήρα. 

Οι ερωτήσεις εφαρμοσμένου χαρακτήρα δεν μπορούν να είναι περισ¬ 
σότερες από τρ,εις (3). 

Άρθρο 3 

1. Οι παράγραφοι 2 και 3 του άρθρου 2 του Π.Δ. 123/87 (ΦΕΚ 
68/Α) ισχύουν και για τα μαθήματα της Μουσικής και των Κολλιτεχνι- 
κών. 

2. Στο Π.Δ. 232/88 (ΦΕΚ 99/Α), άρθρο 4, παράγρ. 3, η φράση «το 
διδοιχτιχό έτος» αντικαθίσταται με τη φράση «η διδασκαλία των μαθη¬ 
μάτων ή και το διδοιχτιχό έτος». 

Στον Υφυπουργό Εθνικής Παιδείοις και Θρησκευμάτων αναθέτουμε 
τη δημοσίευση και εκτέλεση του παρόντος προεδρικού διατάγματος. 

Αθήνα, 13 Απριλίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΝΙΚΟΣ ΛΕΒΟΓΙΑΝΝΗΣ 

- ♦ - 

( 8 ) 

Τροποποίηση και συμπλήρωση του Π.Δ. 163/1985 «Προϋποθέσεις 

εξέλιξης εργατοτεχνικού προσωπικού του Υπουργείου Πολιτισμού 

και Επιστημών» (Α' 50). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 του Ν. 1189/1981 «Περί τακτοποιή- 
αεως υπιαλλήλων του Υπουργείου Πολιτισμού και Επιστημών» (Α' 
203). " '■»*’ ’ 

2. Τις διατάξεις του άρθρου 23 παρ. 1 περιπτ. θ του Ν. 1558/1985 
«Κυβέρνηση και Κυβερνητικά όργανα» (Α’ 137), σε συνδυασμό προς το 
άρθρο 6 Π.Δ. 437/1985 «Καθορισμός και ανακατανομή των αρμοδιο¬ 
τήτων των Υπουργείων» (Α’ 157). 

3. Τη γνωμοδότηση αριθ. 140/1989 του Συμβουλίου της Επικρά¬ 


τειας μετά από πρόταση των Υπουργών Προεδρίας της Κυβέρνησης και 
Πολιτισμού, αποφασίζουμε: 

Άρθρο 1 

Το άρθρο 3 του Π.Δ/τος 163/1985 (Α’ 56) εφαρμόζεται και για το 
εργατοτεχνικό προσωπικό του Υπουργείου Πολιτισμού που υπηρετεί 
κατά τη δημοσίευση του παρόντος Π.Δ/τος. 

Άρθρο 2 

Το άρθρο 4 του Π.Δ/τος 163/1985 (Α’ 56) αντικαθίσταται ως 
εξής: 

«Άρθρο 4» 

1. Η κατά τη διαδικασία του παρόντος Π.Δ/τος εξέλιξη του προσω¬ 
πικού γίνεται με απόφαση του Υπουργού Πολιτισμού ή του υπ’ αυτού 
εξουσιοδοτούμενου οργιχνου, μετά από σύμφωνη γνώμη του αρμόδιου 
υπηρεσιακού συμβουλίου το οποίο κρίνει με βάση τα τυπικά και ουσια¬ 
στικά προσόντα των κρινομένων. 

2. Για τη διαπίστωση της συνδρομής των ουσιαστικών προϋποθέ¬ 
σεων, λαμβιάνεται υπόψη η έκθεση ουσιαστικών προσόντων του προη¬ 
γούμενου έτους, καθώς και ειδική έκθεση του προϊσταμένου του κρινο- 
μένου, στην οποία γίνεται εισήγησή του για την εξέλιξη του κρινομένου 
στο επόμενο κλιμάκιο που πρέπει να καταλάβει, με βάση την εμπειρία 
και την τεχνική του κατάρτιση. Η ειδική αυτή έκθεση συντάσσεται και 
υποβιάλλεται μαζί με την έκθεση ουσιαστικών προσόντων. 

3. Η κατά τα ανωτέρω κρίση του προσωπικού, γίνεται επί τη βάσει 
πινάκων εξελισσόμενων, μια φορά το χρόνο, μετά τη σύνταξη των εκθέ¬ 
σεων ουσιαστικών προσόντων και με την προϋπόθεση συμπλήρωσης 
των τυπικών προϋποθέσεων του άρθρου 3 του παρόντος. 

4. Στο εργατοτεχνικό προσωπικό που εξελίσσεται με τις διατάξεις 
του παρόντος Π.Δ. δεν προσμετράται ο χρόνος υπηρεσίας που έχει δια- 
νυθεί σε μη συναφή απασχόληση της ειδικότητάς του και για όσο χρο¬ 
νικό διάστημα διαρκεί. 

5. 'Οπου για την εφαρμογή των διατάξεων του παρόντος Π.Δ. υπο¬ 
λογίζεται προϋπηρεσία στον ιδιωτικό τομέα, η προϋπηρεσία θα εκτιμά- 
ται από τα ασφαλιστικά βιβλιάρια εφόσον προκύπτουν τα απαραίτητα 
στοιχεία, καθώς και με άλλο νόμιμο τρόπο (ένορκες βεβαιώσεις, δικα¬ 
στικές αποφάσεις κ.λπ.). Όταν αυτό καθίσταται αδύνατον, οι ενδιαφερό¬ 
μενοι υποχρεούνται να προσκομίσουν, πέραιν του ασφαλιστικού βιβλια¬ 
ρίου, βεβαιώσεις προηγούμενων εργοδοτών τους. 

6. Για τους ως <5ινω εργαζόμενους ως συναφής απασχόληση, για τον 
υπολογισμό της προϋπηρεσίας, θεωρείται ο χρόνος εργασίας που διανύ- 
θηκε σαν εξηρτημένη εργασία, σε επαγγέλματα τα οποία έχουν σχέση 
με το αντικείμενο εργασ'ιοις όπως διαγράφεται στις σχετικές συμβάσεις 
εργασίας με το Υπουργείο Πολιτισμού. 

7. Για τα πραγματοποιηθέντα εκτός ΥΠΠΟ οικοδομικά συναφή ημε¬ 
ρομίσθια, υπολογίζονται τουλάχιστον τα εκατόν ογδόντα ημερομίσθια 
(180) για κάθε χρόνο. 

8. Όσοι από τους εργατοτεχνίτες εξελιχθούν, κατά τη διαδικασία του 
παρόντος στο κλιμάκιο του αρχιτεχνίτη, εξακολουθούν να προσφέρουν 
εργασία στα συνεργεία σύμφωνα με τις ανάγκες της Υπηρεσίας. 

9. Με απόφαση του αρμόδιου προϊσταμένου ορίζεται ένας (1) από 
τους αρχιτεχνίτες με τον αναπληρωτή του ως επικεφικλής συνεργείου. 

Όταν δεν υπάρχει αρχιτεχνίτης, επικεφικλής συνεργείου με τον ανα¬ 
πληρωτή του ορίζεται με τον ίδιο τρόπο ειδικευμένος τεχνίτης. 

Στην Υπουργό Πολιτισμού αναθέτουμε τη δημοσίευση και εκτέλεση 
του διατάγματος αυτού. 

Αθήνα, 13 Απρλίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΟΛΙΤΙΣΜΟΥ 

ΑΝΑΣΤ. ΠΕΠΟΝΗΣ Α.Μ.-(ΜΕΛ.) ΜΕΡΚΟΥΡΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΔΙΟ ΡΘΩΣΕΙΣ ΣΦΑΛΜΑ ΤΩΝ 

(9) 

Στο Ν. 1837 «για την προστασία των ανηλίκων κατά την απασχόληση 
και άλλες διατάξεις» που δημοσιεύτηκε στο ΦΕΚ 85/τ.Α'/23.3.89 
επιφέρεται η κατωτέρω διόρθωση: 

Στη σελίδα 1109 στην 1η στήλη μετά τον 6ο στίχο εκ των άνω, πριν 
από το άρθρο 22 μεταφέρονται οι στίχοι 12, 13 14 και 15 της ίδιας 


στήλης δηλαδή: 

«ΟΙ ΣΥΜΒΑΛΛΟΜΕΝΟΙ 

ΓΙΑ ΤΗΝ ΟΤΟΕ ΓΙΑ ΤΙΣ ΤΡΑΠΕΖΕΣ 1 

Ο Πρόεδρος Ο Γεν, Γραμματέας 

θ. Παπαμάργαρης Φ. άεληβοριάς Μ. Σάλλας» 

που εκ παραδρομής είχαν λάθος τοποθετηθεί. 

(Από το Εθνικό Τυπογραφείο) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 




ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

λειτουργούν καθημερινά από 8.00" έως 13.30" 

ΤΕϋΕΧ 

22.3211 ΥΡΕΤ ΘΒ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Πα πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α" 

Δρχ. 

7.000 

β) 

» 

» 

» 

Β" 

» 

10.000 

Υ) 

» 

» 

» 

Γ 

» 

4.000 

δ) 

» 

» 

» 

Δ' 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

)> 

ΠΑΡΑΡΤΗΜΑ 

» 

2.000 

η) 

» 

» 

)> 

Δελτ. Εμπ.& Βιομ. Ιδ. 

» 

5.000 

θ) 

» 

» 


Αν. Ειδικού Δικαστηρίου 

» 

1.000 

ι) 

» 

» 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

, » 400 

» 200 

» 100 

» 250 

» 50 

» 1.000 

» 2.250' 


Πληροφορίες: τηλ. 52.48.320 



















